da da da da da de de sv it da da en da da en de en fr it en es en sv en ja fr en de pt en ru en en en en cs pl en es ru sv fi la en de es da en en da en en en da da da da de da de de en en da da da en da da sv da en da da da en da da da da da et da da da da da da da da da da en da da da da da da sv da da da da da nb da da en da da da da da da da en da da sv sv da da da da da da en da da da en da fi nb da sv nl sl da da da da da da da en da da de da da da en da ca da da nb da en nb da nl da da da da da da da da da nb it de es tr da da da da da da sv pl en en ceb nb cs da da da fr da ar da da da da sv en en da en en en da de da de es da da en en da de de en nn da en da de de da da en en nl da da da de da de sv da ro da en da da da fi en da da nn en de en en en en en fr en en en es en en es da da en da da
Hvad er Marplan®? - Find information på Medicin.dk
Marplan® bruges til behandling af
Psykiske lidelser er sygdomme som så meget andet, men det er ikke altid nemt at spotte patienten.
Marplan® er et middel mod depression. Ikke-selektiv MAO-hæmmer.
Marplan® anvendes til behandling af depression.
Dosis afhænger af sygdommens art og sværhedsgrad.
Voksne. Begyndelsesdosis. Sædvanligvis startes med 1 tablet (10 mg) i døgnet i én dosis om morgenen, der gradvist øges til sædvanligtvis højst 60 mg i døgnet.
Vedligeholdelsesdosis. Sædvanligvis 2-4 tabletter (20-40 mg) i døgnet i én dosis om morgenen.
Forsigtighed ved brug til ældre.
Ingen erfaring vedr. børn og unge under 16 år.
De hyppigste bivirkninger ses oftere ved højere doser.
Flere end 10 ud af 100 personer får bivirkningen.
Blodtryksfald når man rejser sig, Væskeophobning i fx arme og ben.
Nervebetændelse fx på arme og ben, Rysten, Ændring i hudens følesans, Hovedpine, Overlivlige reflekser.
Forvirring, Uro og rastløshed, Rastløshed.
Rejsningsproblemer, Vandladningsbesvær, Manglende eller forsinket sædafgang.
Højst 1 ud af 1.000 personer får bivirkningen.
Selvmordsadfærd er forekommet med ukendt hyppighed.
Visse bivirkninger som fx angst, træthed og søvnforstyrrelser kan være vanskelige at skelne fra symptomerne på depression.
Læs generelt om bivirkninger
Marplan® bør ikke anvendes:
hvis man har en svulst i binyremarven (fæokromocytom)
ved alvorlig hjerte-kar-sygdom eller alvorlig karsygdom i hjernen.
Der er en række andre midler og fødevarer, som ikke må indtages mens man er i behandling med Marplan®. Se Særlige advarsler og Brug af anden medicin.
Mulig øget risiko for selvmordstanker eller selvmordsadfærd i starten af behandlingen, særligt hos unge under 25 år. I de første uger af behandlingen og ved ændringer af dosis skal man være opmærksom på tegn på evt. selvmordstanker eller selvmordsadfærd hos alle - særligt ved symptomer på angst eller hvis der tidligere har været tilfælde af selvmordsadfærd.
Alkohol forstærker midlets sløvende virkning og bør undgås.
Risiko for forgiftning ved samtidig indtagelse af fødevarer, der har et højt indhold af stoffet tyramin, typisk fødevarer, der har været gennem fermentering eller lignende, fx lagret ost, pølser, marineret sild, fermenterede sojaprodukter (sojasovs, tofu), visse typer øl.
Desuden forsigtighed ved indtag af fødevarer med højt indhold af stoffet tryptophan - bl.a. æg (særligt hviden), visse typer ost (fx parmasan), sojaprodukter, sesamfrø, visse typer kød.
Midlet skal anvendes med forsigtighed til ældre og svækkede samt ved:
ændringer i blodets sammensætning
Hvis man får hjertebanken eller hyppig hovedpine, skal lægen kontaktes.
Man skal normalt have målt blodtryk og have taget ekg før behandlingen startes.
Behandlingen bør om muligt stoppes 2 uger før operation eller undersøgelse, hvor man skal i fuld bedøvelse.
Forsigtighed ved dårligt fungerende lever.
Brug af anden medicin
Der er en lang række midler man ikke må tage sammen med Marplan®, herunder også midler man kan få i håndkøb. Der skal normalt gå mindst 2 uger, fra man er stoppet med at tage Marplan®, til midlerne kan bruges.
Det er vigtigt at informere lægen om alle de lægemidler, du tager.
Følgende midler må ikke tages sammen med Marplan®:
Amfetamin (middel mod ADHD)
Bupropion (middel til rygeafvænning)
Carbamazepin (middel mod epilepsi)
Levodopa (middel mod Parkinsons sygdom)
Naturlægemidler, som indeholder perikon
Triptaner (midler mod migræne)
Tryptophan (findes i midler til kunstig ernæring)
Visse midler mod depression (visse tricykliske antidepressiva, SSRI og SNRI)
Visse midler mod fedme (fx amfepramon)
Visse stærke smertestillende midler (fx fentanyl, tramadol)
Visse øjenmidler og hostemidler.
Andre midler med risiko for ændring i virkning eller bivirkninger:
Midler, der stimulerer centralnervesystemet - fx methylphenidat (middel mod ADHD)
Midler mod forhøjet blodtryk
Midler til bedøvelse (anæstesi)
Visse midler mod Parkinsons sygdom
Visse midler mod psykoser.
Bør ikke anvendes pga. manglende viden.
Læs mere om gravide og medicin
Bør ikke anvendes pga. manglende viden.
Læs mere om ammende og medicin
Må ikke tappes. 4 ugers karantæne efter endt behandling.
Læs mere om bloddonorer og medicin
Virker ved at hæmme enzymet mono-amino-oxidase (MAO), som medvirker ved nedbrydningen af en række signalstoffer, bl.a. noradrenalin, serotonin og dopamin i hjernen. Signalstofferne har betydning for impulsoverførslen i hjernen, og reguleringen af disse impulser synes at spille en vis rolle ved udvikling af depression, men den nøjagtige virkningsmekanisme kendes ikke.
Virkningen varer 2-3 uger efter, at behandlingen er ophørt.
Tabletter. 1 tablet indeholder 10 mg (delekærv) isocarboxazid.
Jernoxider og jernhydroxider (E172)
Hvis du opfylder visse betingelser, kan du normalt få tilskud. Spørg din læge.
Pakninger, priser, tilskud og udlevering
tabletter 10 mg (kan dosisdisp.)
Læs mere om tilskud
Læs mere om udlevering
Information til sundhedsfaglige om
14.12.2020. Priserne er dog gældende pr. mandag den 19. september 2022
Der kan forekomme forskelle mellem lægemiddelbeskrivelsen og indlægssedlen. Det skyldes, at Medicin.dk kan have suppleret Lægemiddelstyrelsens og medicinproducentens information med andre kilder. Medicin.dk har det fulde ansvar for lægemiddelbeskrivelserne. Indholdet på Medicin.dk – Borger kan ikke erstatte rådgivning eller behandling af en sundhedsprofessionel, (fx læge, farmaceut, sygeplejerske eller farmakonom).
Alder (> 17 år):
Estimeret glomerulær filtrationsrate (eGFR) beregnes ud fra CKD-EPIkrea-formlen uden racekorrektion:
Kvinder ≤ 62 mikromol/liter: 144 x (P-kreatinin/(0,7 x 88,4))-0,329 x 0,993Alder
Kvinder > 62 mikromol/liter: 144 x (P-kreatinin/(0,7 x 88,4))-1,209 x 0,993Alder
Mænd ≤ 80 mikromol/liter: 141 x (P-kreatinin/(0,9 x 88,4))-0,411 x 0,993Alder
Mænd > 80 mikromol/liter: 141 x (P-kreatinin/(0,9 x 88,4))-1,209 x 0,993Alder
Reference: KDIGO: “Clinical Practice Guideline for te Evaluation and Management of Chronic Kidney Disease”.   Kidney International Supplements (2013) 3, viii, januar 2013.
Om medicin.dk - borger
39 27 44 88
Om medicin.dk – borger
Medicin.dk – borger er en del af Medicin.dk. Medicin.dk leverer information om medicin, sygdom og behandling til hele Danmark. Medicin.dk ejes af Dansk Lægemiddel Information A/S (DLI A/S). Medicin.dk består af Medicin.dk – professionel til sundhedsfaglige, Medicin.dk – borger til borgere - og Medicin.dk – indlægssedler, der indeholder indlægssedler i et let tilgængeligt format. Læs mere om Medicin.dk og organisationen bag navnet.
Om Medicin.dk     Privatlivspolitik     Cookiepolitik
© 2022 Dansk Lægemiddel Information A/S · Lersø Parkallé 101 · 2100 København Ø